108.   ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ Αριθ.ΔΙΜΕΔ/Φ11.3/71/Α.20683 της 22 Οκτ./19 Νοεμ. 1982 (ΦΕΚ  Β΄951) Δημοσίευση πράξεων συγκροτήσεως των συλλογικών οργάνων περιφερειακής ή τοπικής αρμοδιότητας. Έχοντας υπόψη τις διατάξεις της παρ.1, εδάφ.δ΄ και ε΄ του άρθρ.5 του Νόμ.1288/1982 «Για τη ρύθμιση θεμάτων αρμοδιότητας Υπουργείου Προεδρίας της Κυβερνήσεως και της ΥΕΝΕΔ, καθώς και άλλες διατάξεις», αποφασίζουμε: Τρόπος δημοσιεύσεως Άρθρ.1.-Οι πράξεις συγκροτήσεως των συλλογικών οργάνων περιφερειακής ή τοπικής αρμοδιότητας δημοσιεύονται αντί της Εφημερίδος της Κυβερνήσεως με τοιχοκόλληση στα οικεία υπηρεσιακά καταστήματα, και στο συνήθη χώρο των ανακοινώσεών τους, ανάλογα με τα όργανα που εκδίδουν τις πράξεις αυτές, ως ακολούθως: α)Των νομαρχών, στο κατάστημα της Νομαρχίας. β)Των νομαρχών δύο ή περισσοτέρων Νομαρχιών, στα καταστήματα των οικείων Νομαρχιών γ)Των διανομαρχιακών υπηρεσιών, στο κατάστημα αυτών. δ)Των νομαρχιακών υπηρεσιών ειδικής αρμοδιότητας, στο κατάστημα αυτών ή της Νομαρχίας, εφόσον συστεγάζονται με αυτή. ε)Των κρατικών νομικών προσώπων δημοσίου δικαίου, των Ο.Τ.Α. και των νομικών προσώπων ιδιωτικού δικαίου (δημοσίου τομέα), στο κατάστημα αυτών. στ)Των κεντρικών δημοσίων υπηρεσιών και των κεντρικών δημοσίων υπηρεσιών και των κεντρικών υπηρεσιών των νομικών προσώπων δημοσίου και ιδιωτικού δικαίου (δημοσίου τομέα), των Οργανισμών Τοπικής Αυτοδ/σεως στο κατάστημα των υπηρεσιών που αφορούν, κατά τις διακρίσεις των προηγουμένων περιπτώσεων. Διαδικασία τοιχοκόλλησης Άρθρ.2.-1.Η τοιχοκόλληση ενεργείται στα κατά το προηγούμενο άρθρο κατάστημα, από υπάλληλο της οικείας δημοσίας υπηρεσίας ή του κρατικού νομικού προσώπου με παρουσία μάρτυρα. Για την τοιχοκόλληση αυτή συντάσσεται σχετικό αποδεικτικό τοιχοκόλλησης, που υπογράφεται από τον υπάλληλο που την ενεργεί και το μάρτυρα. 2.Κατά τον ίδιο τρόπο ενεργείται και η δημοσίευση των πράξεων των σχολικών και εκκλησιαστικών συλλογικών οργάνων στους οριζόμενους από το νόμο χώρους. 109.    ΠΡΟΕΔΡΙΚΟ ΔΙΑΤΑΓΜΑ υπ’  αριθ.93 της 31 Μαρτ./1 Απρ. 1983 (ΦΕΚ Α΄40) Σύσταση θέσεων Ειδικών Συμβούλων για τις ανάγκες των Νομαρχιών του Κράτους. (Συνιστώνται στο Υπουργείο Εσωτερικών 110 θέσεις Ειδικών Συμβούλων και καθορίζονται ο τρόπος πληρώσεως, τα καθήκοντα, οι αποδοχές κλπ.). 